Jakob Sporrenberg

Jakob Sporrenberg (født 16. september 1902 i Düsseldorf, død 6. desember 1952 i Warszawa) var en tysk SS-offiser (Gruppenführer) under andre verdenskrig. 

Sporrenberg ble etter krigen dømt til døden for krigsforbrytelser. 

Han planla og ledet Aktion Erntefest («operasjon høstfest») der de gjenværende  jødene i Lublin ble drept i løpet av 3. november 1943. Dette var den største enkeltstående drapsoperasjonen utført av tyske styrker. I november 1944 ble Sporrenberg og deler av hans stab overført til Norge hvor han var SS- og politisjef for Sør-Norge. 

Han ble etter krigen arrestert av britiske styrker i Norge og forhørt hos MI19 i «Kensington Cages» i Storbritannia. Han ble etter krigen dømt av polsk domstol, operasjon Erntefest var et avgjørende punkt i dommen. Sporrenberg ble hengt offentlig i Warszawa. Sporrenberg vitnet om at politiet i Østpreussen var underordnet HSSPF som i sin tur var underordnet Erich Koch. Koch må derfor ha kjent til SS' overgrep og forholdene i konsentrasjonsleirene.

Han meldte seg inn i NSDAP i 1925, senere ble han medlem av SA og SS. Fra 1941 til 1943 var han SS- og politisjef i Minsk. I 1943 ble han SS- og politisjef i Lublin med omland og erstattet da Odilo Globočnik.

Dom 
En domstol i Lublin i Polen dømte ham til døden for krigsforbrytelser den 16. september 1950. Henrettelsen skjedde ved hengning i Mokotów-fengselet i Warszawa den 6. desember 1952.

Referanser

Eksterne lenker 
  - artikkel av Gunnar D. Hatlehol

Personer fra Düsseldorf
SS-generaler
Tyskere fra andre verdenskrig
Personer tilknyttet det tredje rike
Medvirkende til Holocaust
SS-personell i det tyskokkuperte Norge
Medlemmer av frikorps
Deltakere i Kappkuppet
Mottakere av Jernkorset (1939)
Tyske krigsfanger under andre verdenskrig
Medlemmer av NSDAP (innmeldt før 1925)
Tyskere dømt for forbrytelser begått under andre verdenskrig
Tyskere dømt for krigsforbrytelser
Henrettede tyskere
Personer henrettet ved hengning